**План - програма**

**За развитие на дейността в народно читалище „Просвета – 1959“ с. Гулийка през 2023 г.**

 Програмата за развитие на читалищната дейност през 2023 г. е съобразна с изискванията на чл.26 , ал. 2, от Закона на народните читалища. Изготвянето на програмата цели обединяването на усилията за развитие и утвърждаване на читалището като важна обществена институция. Програмата ще подпомогне и популяризира годишното планиране и финансиране на читалищната дейност.

Основната цел на програмата е –партньорство на читалището с Общината, училището и предимно местното население с цел финансиране и привличане на хора за участие в дейности. Подпомагане на читалищната дейност, насърчаване на любителското творчество и повишаване на културното ниво.

Основната дейност е –разширяване и развитие на любителското художествено творчество, за запазване на традиционните ценности на българския народ, съхранение и опазване на традициите както и създаване на нови. Библиотечната дейност е една от основните дейности на читалището – обновяването на библиотечния фонд, организиране на литературни четения и беседи , работа по проекти с Министерството на културата, за превръщане на читалището в център за култура и образование.